  Виталий Пронин Россиысь гурт сюресъёсты тупатъяны матысь 3 ар ӵоже 60 миллиард манет висъяны чакламын. Туспуктэм udmurt.ru сайтысь Та сярысь ивортӥз Кун Думалэн депутатэз Олег Гарин. Удмуртиысь Сюрес фондлэн вуоно арын бюджетэз 9 миллиард 117 миллион манет мында луоз. Со чотын тупатъяськозы 5 выжъёс, волялозы ог 180 иськем кузьда сюресъёс, со пӧлысь ог 20 иськемез вылтӥ али зор-кот дыръя ветлыны уг луы ни. Гуртысь сюресъёс лэсьтыны но уксё тросгес луоз: туэ 630 миллион манет быдтэмын ке, вуоно арлы 813 миллион манет чакламын. Со чотын, кылсярысь, выльдэмын луоз Дэбес но Зар-Медло вискысь, Шарканысь Быгые но Сьӧлталась Узи сюресъёс. Элина Кумачёва Теги: сюрес  